10. ΝΟΜΟΘΕΤ. ΔΙΑΤΑΓΜΑ υπ’ αριθ. 1997 της 22 Οκτ. /7 Δεκ. 1942 Περί τροποποιήσεως και συμπληρώσεως του από 19/20 Νοεμ. 1935 Α. Νόμου «περί τροποποιήσεως και συμπληρώσεως των Νόμων 5439 κωδικοποιηθέντος δια του από 2 Σεπτ. 1932 Δ/τος και 5889 «περί ενοριακών Ναών και Εφημερίων και Ταμείου Αποδοχών και Ασφαλίσεως Κλήρου Ελλάδος». Εκυρώθη και διετηρήθη εν ισχύι δια της υπ’ αριθ. 184/1946 πράξ. Υπ. Συμβουλίου. Άρθρ.1.-(Τα εδάφ. 1-3 και 6-12 του τίτλου Β΄ Άρθρο 8.-Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος Ν.Δ/τος άρχεται άπο της δημοσιεύσεως αυτού. άρθρ. 2 Α.Ν. 19/20 Νοεμ. 1935, δι ου είχεν αντικατασταθή το άρθρ. 101 του ανωτ. κωδικοποιημένου Νόμ. 5439, αντικαθίστανται δια των εδαφ. α-ιβ του άρθρου τούτου. Εκ των εδαφίων τούτων παρέμεινε μόνον το παρατιθέμενον εδαφ. γ΄, τα δε λοιπά αντικατεστάθησαν δια του άρθρου 1 του κατωτ. Νόμ. 1719/1947). γ)«Εκ κρατήσεως πάσης προσαυξήσεως του βασικού μισθού κατά το πρώτον αυτής μήνα. Σελ. 260 Εν περιπτώσει καταβολής υπό των Ιερών Ναών της μισθοδοσίας εις τους εφημερίους ανά δεκαπενθήμερον αι υπό στοιχ. α΄ και β΄ κρατήσεις ενεργούνται μόνον κατά την πληρωμήν του μισθού του πρώτου δεκαπενθημέρου. Η είσπραξις των κατά τα ανωτέρω εδάφια εισφορών των μεν εφημερίων, ιεροδιακόνων και ιεροψαλτών ενεργείται υπό του Ταμείου του Εκκλησ. Συμβουλίου κατά την πληρωμήν της μισθοδοσίας αυτών και αποδίδεται εις το Κεντρικόν ΤΑΚΕ ή τα κατά τόπους Μητροπολιτικά Συμβούλια, των δε υπαλλήλων των Μητροπολιτικών Γραφείων υπό του ενεργούντος την πληρωμήν της μισθοδοσίας των. Η μη είσπραξις ή απόδοσις εις το ΤΑΚΕ ή τα Μητροπολιτικά Συμβούλια των ως άνω εισφορών τιμωρείται ως παράβασις καθήκοντος κατά τα εν άρθρ. 89 του υπ’ αριθ. 2200/40 Α. Νόμου οριζόμενα». Άρθρ.2.-Τα Εκκλησιαστικά Συμβούλια, οι ησφαλισμένοι, οι ληξίαρχοι και πάντες γενικώς οι υπόχρεοι δια την επικόλλησιν κληρικοσήμων εν περιπτώσει παραλείψεως της υποχρεώσεως ταύτης έστω και εξ αμελείας, διώκονται αυτεπαγγέλτως και τιμωρούνται παρά του αρμοδίου Πλημμελειοδικείου δια φυλακίσεως από 15 ημερών μέχρι 3 μηνών, χρηματικής ποινής (1000 μέχρι 5000 δραχμών) και προστίμου υπέρ του ΤΑΚΕ, ίσου προς το δεκαπλάσιον της αξίας των μη επικολληθέντων κληρικοσήμων. Εν υποτροπή αι ανωτέρω ποιναί διπλασιάζονται. 33.Η.α.8-10 Τ.Π.Ο.Ε.Κ.Ε. πρώην Τ.Α.Κ.Ε. 12 Άρθρ.3.-1.Οι Οικονομικοί Έφοροι ή οι υπ’ αυτών εντεταλμένοι προς διεξαγωγήν του ετησίου ελέγχου επί των γραφείων των Μητροπόλεων δια την ακριβή τήρησιν των περί κώδικος χαρτοσήμου διατάξεων υποχρεούνται όπως κατά την διενέργειαν του ελέγχου επιλαμβάνωνται και της εξακριβώσεως της κανονικής επικολλήσεως του νομίμου κληρικοσήμου επί των αδειών γάμου, διαζευκτηρίων, διορισμών και μεταθέσεων εφημερίων ως και των αποδείξεων πληρωμών των Ιερών Ναών, των μετά των λοιπών απολογιστικών στοιχείων υποβαλλομένων μετά την λήξιν του οικονομικού έτους εις τα Μητροπολιτικά Συμβούλια. 2.Οι Οικονομικοί Έφοροι υποβάλλουσιν υποχρεωτικώς έκθεσιν εις το ΤΑΚΕ επί του διενεργηθέντος ελέγχου άμα τη αποπερατώσει αυτού. 3.Οι Εισαγγελείς των Πρωτοδικών κατά την ενεργουμένην κατά το άρθρ. 33 του περί κώδικος ληξιαρχικών διατάξεων επιθεώρησιν των ληξιαρχικών γραφείων της περιφερείας των, υποχρεούνται όπως διαπιστώσι την κανονικήν επικόλλησιν επ’ αυτών του νομίμου κληρικοσήμου υποβάλλοντες σχετικήν περί τούτου έκθεσιν εις το Υπουργείον Θρησκευμάτων και Εθνικής Παιδείας. Άρθρ.4.-1.Η βεβαίωσις του κατά το άρθρ. 1 εδάφ. ιβ΄ πόρου ενεργείται βάσει των εις το ΤΑΚΕ ή εις τα Μητροπολιτικά Συμβούλια υποβαλλομένων απολογισμών των ακαθαρίστων εσόδων των Ναών. 2.Εν περιπτώσει μη υποβολής εις το ΤΑΚΕ παρά των Εκκλησιαστικών Συμβουλίων του απολογισμού των εσόδων των Ναών το βραδύτερον εντός εξαμήνου από της λήξεως του οικονομικού έτους, το ΤΑΚΕ δικαιούται οίκοθεν μετ’ απόφασιν του Δ. Συμβουλίου αυτού να προβή εις τον τεκμαρτόν υπολογισμόν του καταβλητέου αυτώ ποσοστού. Επί του ούτω γενομένου υπολογισμού ουδεμία χωρεί παρά του ον αφορά Ιερού Ναού αμφισβήτησις ως προς το ακριβές του ποσού και δια της δικαστικής οδού. Άρθρ.5.-1.Πάσα απαίτησις του ΤΑΚΕ κατά παντός οφειλέτου εισπράττεται κατά τας περί εισπράξεως δημοσίων εσόδων εκάστοτε ισχυούσας διατάξεις και δι’ όλων των υπ’ αυτών επιτρεπομένων εις τους Δημοσίους Ταμίας μέσων εκτελέσεως. Αι τοιαύται απαιτήσεις βεβαιούνται υπό του Προϊσταμένου του Λογιστηρίου του ΤΑΚΕ ή υπό των ενεργούντων επιθεώρησιν των Ι. Ναών υπαλλήλων αυτού ως και δια παντός άλλου νομίμου τρόπου. 2.Δια την είσπραξιν των κατά το προηγούμενον εδάφιον οφειλομένων, οι Δημόσιοι Ταμίαι παρακρατούσι 5% τα δε υπόλοιπα αποδίδουσι κανονικώς εις το ΤΑΚΕ. Άρθρ.6.-Ο χρόνος προς παραγραφήν απαιτήσεως του ΤΑΚΕ εξ ασφαλίστρων και των τόκων αυτών άρχεται από της αποχωρήσεως εκ της υπηρεσίας ή του θανάτου του οφειλέτου. Ο δε τοιούτος χρόνος επί υφισταμένων ήδη απαιτήσεων του ΤΑΚΕ καθ’ Ιερών Ναών εκ των νομίμων ποσοστών των εσόδων αυτών και κατά παντός άλλου οφειλέτου άρχεται από της ισχύος του παρόντος. Άρθρ.7.-1.Οι κατά την ισχύν του παρόντος υπηρετούντες εν τη κατωτέρα εκπαιδεύσει ως δημοδιδάσκαλοι ιερείς ως και οι λαμβάνοντες σύνταξιν υπό του Δημοσίου τοιούτοι εφόσον δεν κατέστησαν μέτοχοι του ΤΑΚΕ και δεν υπερέβησαν το 70όν έτος της ηλικίας των, δύνανται μετ’ απόφασιν του Δ. Συμβουλίου να εγγραφώσιν εις το Μητρώον των ησφαλισμένων αυτού, επί καταβολή των από της συστάσεως του ΤΑΚΕ οφειλομένων ασφαλίστρων, το ποσοστόν των οποίων δια την ειδικήν ταύτην περιπτώσιν ορίζεται εις 7%, εντόκως δε προς 6% ετησίως.